Unser frûntlich gruos vor, lieben getrûwen. Als Hans von Dûrren ûwer
ingesessner burger etwas frevel wider des alten Stukis tochter, ouch
ûwers ingesessnen, getan und volbracht hat, da durch er ûwer
statt und unser hulde verloren. Und aber das zitte geleistet,
ouch ûwer statt recht und fryheit gentzlichen erfûllet hat,
bittend uns har inne, ime huld und gnad ze tuond und
ze gebende. Item, also haben ouch wir semlich ûwer bitte ange-
sechen und dem selben egenannten Hansen von Dûrren unser hulde
mitgeteilet und dabi ûwer statt wider erloubet, wand
er uns und unser herschafft recht ouch genuog getan und
erfûllet hat. Datum vigilia beati Bartholomei appostoli anno Domini
m cccc xxix etc
Schultheiss und rätt
zuo Bern etc.